laion/Wikipedia-Exotic huggingface dataset:
בית החולים אלכסנדר (סנקט פטרבורג)

בית החולים אלכסנדר (Александровская больница) הוא מוסד רפואי עירוני בסנקט פטרבורג, בשדרת הסולידריות, בניין 4 והוא אחד מבתי החולים הוותיקים בעיר. על פי צו של ניקולאי הראשון מ-16 באפריל 1842, הוקם בית חולים עבור מעמד הפועלים. בצו נקבע הקצאת 450 מיטות לזכר ו-50 לנקבה. בית החולים התפרס בכמה מבנים באזורים שונים בעיר. מאוחר יותר, על בסיס בית חולים זה, הוקם "בית החולים אלכסנדר לאוכלוסיית הפועלים לזכר 19 בפברואר 1861", שהוקם על פי צו של אלכסנדר השני מיום 31 במרץ 1861. בשנת 1866 נבנה עבור בית החולים קומפלקס על גדת פונטנקה 132. לכבוד אלכסנדר השני, הותקן פסל חזה של הקיסר מול חזית בית החולים. לאחר המהפכה, שונה שם בית החולים אלכסנדר לבית החולים על שם 25 באוקטובר, פסל החזה של הקיסר נהרס. בנייני בית החולים הופצצו ב-13 בפברואר 1943 על ידי הנאצים במהלך המצור על לנינגרד. בשעה 19:05 נפצעו שמונה בני אדם מפגז שהתפוצץ בתא 8. במהלך שתי הדקות הבאות התפוצצו עוד 5 פגזים. אדם אחד נהרג, שלושה נפצעו. בשעה 19:45 ירו הנאצים לעבר בית החולים שני פגזים נוספים. הפעם לא היו נפגעים. פגז אחד פגע בחדר המתים, והשני לא רחוק ממנו. בשנת 1985 עבר בית החולים אלכסנדר לבניין שנבנה במיוחד עבורו בשדרת הסולידריות ואחרי הפרסטרויקה הוא קיבל את שמו של מייסדו, אלכסנדר ובבניין היסטורי בגדת פונטנקה 132, נפתחה המרפאה הנוירופסיכיאטרית מספר 7. בשטח בית החולים אלכסנדר יש מוזיאון בו ניתן להכיר את ההיסטוריה של המרכז הרפואי מיום הקמתו, הכלים הרפואיים שהיו בשימוש במאה ה-19, התפריט של ארוחת הצהריים בבית החולים ורישומים רפואיים ותיאורי ביקורים של הקיסר. כיום במתחם בית החולים למעלה מעשרים מחלקות קליניות: מחלקת המטולוגיה, נוירולוגיה, מרכז לרפואה פסיכוסומטית, קרדיולוגיה, מיון כללי, גסטרואנטרולוגיה, אורולוגיה, ניתוחי חירום, שתי מחלקות גינקולוגיות, שתי חדרי טראומה, שלוש מרכזים כירורגיים ומחלקת התקפי לב. מחלקות העזר כוללות: מעבדות אבחון קליניות וביולוגיות, מחלקות ליטוגרפיות, אבחון תפקודי, אבחון רנטגן, מעבדת רדיוסוטופ, מחלקת עירוי דם, פיזיותרפיה, מחלקת חמצון. בשנת 1986 לראשונה ברוסיה אורגנה בבית החולים אלכסנדר מחלקת נפגעי ראש. עובדי המחלקה מכירים את שיטות הבדיקה המקיפה, חירום וטיפול שיקומי שלאחר מכן בפגיעות בגולגולת, במוח, באזור הלסתות ובאיבר הראיה. כיום (2020) עובדים בבית החולים אלכסנדר כ-334 רופאים. במהלך התפרצות נגיף הקורונה ברוסיה הוסב לבית חולים ייעודי לחולי קורונה בלבד. Ордин К. Попечительский совет заведений общественного призрения в С.-Петербурге. Очерк деятельности за пятьдесят лет 1828—1878. — СПб.: Типография второго отделения Собственной Его Императорского Величества канцелярии, 1878. — 595 с. מדיה וקבצים בנושא בית החולים אלכסנדר בוויקישיתוף אתר האינטרנט הרשמי של בית החולים אלכסנדר ФЕВРАЛЬ 1943 ГОДА — Буров А. В. Блокада день за днем — Ленинград Блокада Подвиг "Отделения и дочерние клиники Городской Александровской больницы". 28 במאי 2019. {{cite web}}: (עזרה)
Fight for the Fallen (2020)

(2020) Fight for the Fallen היה פרק ספיישל היאבקות מקצועית של ארגון ההיאבקות All Elite Wrestling‏ (AEW). האירוע היה השני בסדרת אירועי Fight for the Fallen. האירוע נערך ב-15 ביולי 2020 ושודר ברשת הטלוויזיה TNT כספיישל של תוכנית הטלוויזיה השבועית של הארגון, Dynamite. חמישה קרבות התנהלו באירוע. בקרב המרכזי, ג'ון מוקסלי ניצח את בריאן קייג' ושמר על אליפות העולם של AEW לאחר שאיש הפינה של קייג', טאז), זרק מגבת לתוך הזירה במהלך ניסיון ההכנעה של מוקסלי, מה שהוביל לניצחונו של מוקסלי כתוצאה מהכנעה טכנית. עוד ברשימת הקרבות, The Elite (קני אומגה, מאט ג'קסון וניק ג'קסון) ניצחו את ג'וראסיק אקספרס (ילד הג'ונגל ולוצ'סאורוס ומרקו סטאנט), וקודי ניצח את סוני קיס ושמר על אליפות TNT של AEW. ביוני 2019, ארגון ה-AEW הודיע שמנה מסוימת מהכנסות האירוע תיתרם לקורבנות שמתו כתוצאה מאלימות באקדח. סכום של למעלה מ-150 אלף דולר גויס לידי המועצה המייעצת לקורבנות ג'קסונוויל. במהלך הלילה הראשון של הספיישל Fyter Fest, דווח שבמקום שישודר אירוע שלם וצפה, האירוע השני בסדרת אירועי Fight for the Fallen יהיה פרק ספיישל אשר ישודר ברשת הטלוויזיה TNT ב-15 ביולי 2020 כחלק מתוכנית הטלוויזיה השבועית של הארגון, Dynamite. הכסף שיגויס מהאירוע ייתרם למאבק בנגיף הקורונה, בנוסף למיליון הדולר שנתרם כבר על ידי שאהיד חאן וטוני חאן. הארגון השיק ליין הלבשה חדש מוגבל של חולצות במהדורת האירוע באתר האינטרנט של Pro Wrestling Tees והודיע שכל הרווחים מהמכירות ילכו לארגוני רווחה ובריאות באזור פלורידה אשר מתמודדים בנגיף הקורונה. ב-13 ביולי, כריס ג'ריקו הוכרז כמי שישתתף באירוע בתפקיד שאינו בעל מעורבות אקטיבית בזירה. האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite דרך הערוץ של AEW ובתוכניות השבועיות Dynamite ו-Dark. באירוע Double or Nothing, בריאן קייג' ערך את הבכורה שלו בארגון במהלך קרב הקזינו סולם אשר קבע מי מתשעת המתאבקים יקבל קרב עתידי על אליפות העולם של AEW. במהלך מסיבת העיתונאים לאחר האירוע, נשיא הארגון, טוני חאן הודיע שקרב האליפות של קייג' נגד ג'ון מוקסלי, שהגן בהצלחה על תוארו מאוחר יותר באותו הערב נגד מר ברודי לי, יהיה הקרב המרכזי של הלילה השני של האירוע Fyter Fest. לעומת זאת, במהלך הלילה הראשון של האירוע, דווח שהקרב ביניהם ידחה ויתקיים ב-15 ביולי בספיישל Fight for The Fallen, עקב העובדה שמוקסלי הוכרח להיכנס לבידוד, משום שאשתו, רנה יאנג, נמצאה חיובית לווירוס הקורונה. אתר האינטרנט הרשמי של AEW Fight for the Fallen, במסד הנתונים הקולנועיים IMDb (באנגלית) האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי AEW וחברי צוות הופיעו כקהל. איש הפינה של קייג', טאז, זרק מגבת לתוך הזירה במהלך ניסיון ההכנעה של מוקסלי, מה שהוביל לניצחונו של מוקסלי כתוצאה מהכנעה טכנית. AEW חשפו את התאריך ואת האולם לאירוע תרומה נכבדת גויסה על ידי AEW רווחי המכירות יגיעו אל ארגונים בפלורידה המתמודדים מול נגיף הקורונה כריס ג'ריקו באינסטגרם: "יש לי משהו להגיד..." מוקסלי נגד קייג' נדחה לספיישל Fight for the Fallen
טופ-היט

טופ-היט (באנגלית: TopHit) הוא פורטל מוזיקה רוסית, העוסק בהפצה דיגיטלית אונליין של שירים חדשים לרדיו וסרטוני מוזיקה לערוצי טלוויזיה, וכן בפרסום מצעדים המבוססים על רוטציה של השירים בשידור. כל מצעדי Tophit מתעדכנים מדי שבוע ביום רביעי. בשל הפופולריות שלו (יותר מ -420 תחנות רדיו שותפות) והזמינות לקהל הרחב של תרשימים שפורסמו, TopHit.ru משמש לעיתים קרובות כמקור לנתונים על הפופולריות של אמן ברוסיה. Universal Music קראה ל-Tophit.ru כאתר הסמכותי ביותר העוקב אחר שידורי הרדיו של רוסיה. השיר הראשון 1 № היה "האוקיינוס ושלושת הנהרות" (Океан и три реки) של להקת "VIA Gra" וולרי מילדזה ב־23 בנובמבר 2003. בכל שבוע מתפרסם Airplay Detection TopHit 100 - תרשים מאוחד המתבסס על רוטציה של השירים בשידור של תחנות רדיו שותפות. בעלי זכויות היוצרים מפרסמים את עבודותיהם בפורטל. לאחר מכן, תחנות הרדיו השותפות מורידות אותן וכל שבוע מספקות דיווחים על הביקוש לשירים בשידור. בנוסף לתרשים המאוחד, מתפרסמים תרשימים שבועיים עבור מוסקבה, סנט פטרסבורג וקייב, טבלאות חודשיות (כלליות, כמו גם עבור ערים שצוינו) ותרשימים שנתיים (כללי, עבור ערים שצוינו ולחוד לפי זמרים). נתונים סטטיסטיים נפרדים על הזמנת היצירות בידי מאזינים נשמרים. על סמך נתוני הפורטל, ערוץ Muz-TV משנת 2010 עד 2013 הוציא את תוכנית הטלוויזיה "Top Hit Chart", המציגה את שלושים השירים הפופולריים ברדיו ברוסיה ובמדינות חבר העמים. אתר האינטרנט הרשמי של טופ-היט (באנגלית) טופ-היט, ברשת החברתית פייסבוק טופ-היט, ברשת החברתית אקס (טוויטר) טופ-היט, ברשת החברתית אינסטגרם טופ-היט, ברשת החברתית VK טופ-היט, סרטונים בערוץ היוטיוב
מרכז המחקר הרפואי הלאומי על שם אלמאזוב

מרכז המחקר הרפואי הלאומי על שם אלאמזוב (ברוסית: "Национальный медицинский исследовательский центр имени В. А. Алмазова”) הוא מרכז רפואי של משרד הבריאות הרוסי הנחשב לבית החולים הגדול מסוגו בצפון-מערב רוסיה. המרכז נוסד בשנת 1980 כמכון מחקר לקרדיולוגיה. בשנת 2009 החל לפעול בניין מספר 1 של המתחם הקליני הראשי. בשנת 2015 הושלמה הקמת מבנה מספר 2 של המתחם הקליני הראשי. הבניין החדש בן 20 הקומות מיועד ל-300 מיטות ומסוגל לקבל אמבולנס אווירי. בשנת 2017 נפתח מתחם שיקום רפואי לילדים. מבחינה מבנית, המרכז מורכב ממתחם קליני ראשי, מרכז לידה, מתחם שיקום רפואי, מתחם שיקום רפואי לילדים ופועל בו מכון המחקר הרוסי לנוירוכירורגיה על שם פרופסור פלנוב. במהלך הקמת המבנים קיבלה המרפאה ציוד היי-טק מיצרניות מובילות (כמו סימנס, מאקט, מדטרוניק), כולל חדר ניתוח מלא היברידי והותקנה מערכת רובוטית מדגם דה וינצ'י. המכון לחינוך רפואי (שבמתחם בית החולים) מבצע לימודי רפואה, לתואר שני ולימודי דוקטורט. בשנת 2018 התקבלו 75 סטודנטים לרפואה. באוקטובר 2019 הוענק למרכז פרס המאשר את מעמדו כ"מוסד משתף פעולה של ארגון הבריאות העולמי". אתר האינטרנט הרשמי של מרכז המחקר הרפואי הלאומי על שם אלמאזוב אתר האינטרנט הרשמי של מרכז המחקר הרפואי הלאומי על שם אלמאזוב מרכז המחקר הרפואי הלאומי על שם אלמאזוב, ברשת החברתית פייסבוק מרכז המחקר הרפואי הלאומי על שם אלמאזוב, ברשת החברתית VK Центр Алмазова получил статус национального В Петербургском центре имени Алмазова открылся уникальный лечебно-реабилитационный комплекс Новый корпус Центра Алмазова готовится принимать первых пациентов В Центре имени Алмазова открылся Детский лечебно-реабилитационный комплекс В центре Алмазова начался монтаж медицинского оборудования(הקישור אינו פעיל) "Сайт Центра". אורכב מ-המקור ב-2018-03-18. נבדק ב-2018-03-17. В центре им. Алмазова будут учить студентов лечебному делу Центр Алмазова вводит специалитет по программе «Лечебное дело» Золотая отметка ВОЗ // Санкт-Петербургские ведомости. — 2019. — 21 окт.
בית החולים קאלינקין (סנקט פטרבורג)

בית החולים קאלינקין (רוסית: Калинкинская больница) בסנקט פטרבורג (הידוע גם בשם "בית החולים החשאי") הוא בית חולים לשעבר שידוע בתור המרפאה הראשונה לרפואת מין ברוסיה. בית העבודה על גדות פונטנקה (בית 166) נבנה על ידי האדריכל ניקולאי גרבל בשנת 1720. כאן פעל מפעל הטפטין הראשון בסנקט פטרבורג. בבניין ארוך בן שתי קומות מאבן, עם קומה ראשונה מונמכת, בה היו במקור אתים ולוחות מסורתיים. בשנת 1721 הובאה ממדינות המערב כנסייה עם כיפה, צריח ופעמונים. האמנים הולנדים שהובאו היו אמורים ללמד נשים בעלות סגולה קלה[דרושה הבהרה] "לייצר בד טוב וקל באופן ההולנדי". בשנת 1724 עבדו במפעל 139 איש. לאחר ניסיון לא מוצלח להעביר את המפעל הבלתי רווחי לידיים פרטיות, הוא נסגר בשנת 1727 והמבנה הועבר לידי גדוד משמר איזמאילובסקי בשנת 1734 לצורך הסבתו למטה הגדוד ולארכיון. הגדוד התמקם כאן עד שנת 1743. עם זאת, בשנת 1745, בצו של הקיסרית יליזבטה פטרובנה, חודשה עבודת המפעל. בית החולים קאלינקין התמקם לראשונה במפגש נהר פונטנקה עם המפרץ הפיני. השם קאלינקין מגיע מהכפר הפיני קליאולה או בשמו הרוסי - קאלינה. בית החולים הוקם באמצע המאה ה-18, בתקופת שלטונה של יליזבטה פטרובנה, על בסיס אחת מ"חצרות התיקון", מעין בתי כלא שהיו קיימים מאז ימי פיוטר הראשון עבור נשים שהורשעו בזנות והפרות אחרות של החוק. האזכור הראשון של "בית קאלינקין" הוזכר באוסף השלם של חוקי האימפריה הרוסית, בה נכלל צו של יליזבטה פטרובנה מ-1 באוגוסט (12) 1750 "אודות פירוק והעברה לידי המשטרה הראשית נשים ונערות מגונות". בשנת 1799 הקים בית החולים קאלינקין את בית הספר הקיסרי לרפואה כירורגית ובשנת 1783 את המכון הרפואי הקיסרי לכירורגיה. בשנים 1831–1833, הקים האדריכל לודביג שארלמן מבנה חדש בן שלוש קומות עם 300 מיטות. במאות ה-19 וה-20, בבית החולים עבדו אנשי רפואת מין בולטים רבים ברוסיה, ביניהם וניאמין טרנובסקי (שעל שמו נקרא בית החולים בשנת 1922), אדוארד שפרק (שבמשך 20 שנה, בשנים 1870–1890, מילא את תפקיד הרופא הבכיר), זינאידה ילצינה, סרגיי קולנייב, אוסקר פטרסן, אולגה פודוויסוצקאיה ועוד. בסוף המאה ה-19, בית החולים התמחה בטיפול בנשים והיו בו 500 מיטות רגילות, 50 מהן נועדו לגברים. חולים שמטופלים בטיפול לא נדרשו להציג מסמכים. בתקופה הסובייטית שכן במתחם המכון לאנטיביוטיקה ואנזימים. Ордин К. Попечительский совет заведений общественного призрения в С.-Петербурге. Очерк деятельности за пятьдесят лет 1828—1878. — СПб.: Типография второго отделения Собственной Его Императорского Величества канцелярии, 1878. — 595 с. Капустин М. Н. Калинкинская городская больница в С.-Петербурге. — СПб.: Тип. Шредера, 1885. — 95 с. מדיה וקבצים בנושא בית החולים קאלינקין בוויקישיתוף Калинкинская больница («Секретная больница» История Калинкинской больницы в Российском биомедицинском журнале Вид Прядильного двора и Подзорного дворца в устье реки Фонтанки. Гравюра П. Штелина. 1760-е гг. Горбатенко С. Б. Петергофская дорога. СПб.: ООО Европейский дом. 2001. С. 39—40.
פטריס טאלון

פטריס גיום אטאנס טאלון (בצרפתית: Patrice Guillaume Athanase Talon; נולד ב-1 במאי 1958) הוא פוליטיקאי ואיש עסקים בניני, המכהן כנשיא בנין מ-6 באפריל 2016. טאלון התמודד כמועמד עצמאי בבחירות לנשיאות במרץ 2016 . במצעו טען כי ינסה להגביל את תקופת כהונת הנשיאים לאחת של שש שנים, במקום הגבלה לשתי כהונות בנות חמש שנים בחוקה הקיימת, כדי להילחם ב"שאננות" ולהקטין את גדול הממשלה מ-28 ל-16 שרים. למרות שסיים במקום השני את הסיבוב הראשון (כשבמקום הראשון עמד ראש הממשלה ליונל זינסו), הוא זכה בסיבוב השני עם 65% מהקולות. יריבו, ראש הממשלה היוצא ליונל זינסו הכיר בתבוסתו בליל הבחירות. טאלון לא הצליח בניסיונו לתקן את החוקה כך שהנשיא יוגבל לתקופת כהונה יחידה. מדיה וקבצים בנושא פטריס טאלון בוויקישיתוף פטריס טאלון, ברשת החברתית אקס (טוויטר) "Vice Foreign Minister Zhang Ming Meets with President Patrice Guillaume Athanase Talon of Benin". Ministry of Foreign Affairs of the People's Republic of China. 9 בספטמבר 2016. {{cite web}}: (עזרה) "Newly-elected Benin president aims to reduce presidential terms", Reuters, 26 March 2016.
בית החולים יליזבטה (סנקט פטרבורג)

בית החולים לילדים פסטר היה אחד מבתי החולים הגדולים לילדים בסנקט פטרבורג. במרבית שנות קיומו נקרא בשם "בית החולים יליזבטה" (Елизаветинская клиническая больница) על שם הדוכסית יליזבטה מיכאילובנה. בית החולים הוקם בשנת 1844 על ידי ארגון צדקה פרטי, בראשות קצין הצבא הרוסי והמדינאי פיודור ברג. הקמת בית החולים אושרה בצו של ניקולאי הראשון מ-13 באוקטובר (25) 1844. בהתאם לצו הקיסרי מיום 8 במרץ (18) 1845, בית החולים קיבל את שמו לכבוד הדוכסית המנוחה יליזבטה מיכאילובנה. ניקולאי הראשון לקח את בית החולים תחת חסותו ומינה את הנאמן הראשי שלו, הדוכסית ילנה פבלובנה למנהלת. לאחר מותה בשנת 1873, הדוכסית הגדולה יקטרינה מיכאילובנה הפכה לנאמנית הראשית. בית החולים נפתח בבניין שהותאם לביתו של ראש העירייה איוואן פיודורוביץ ז'רבין בכיכר מיכאילובסקאיה (כיום כיכר האמנויות, בניין 2), שם שכן "המוזיאון הרוסי" של פ. סווינין. ארנסט (יוליוס) אלכסנדרוביץ' מאייר (1810-1872) מונה לרופא הראשי. כאן שכן בית החולים עד 1848. ואז, עד 1862, בית החולים היה ממוקם בבית מספר 2 ברחוב הפלוגה העשירית של גדוד איזמאילובסקי, הרופא הראשי בשנים אלה היה ד"ר תיאובלד אדולף (פיודור קרלוביץ') פון וקסמן (1822-1868). בשנת 1862, עקב התדרדרות במצב המבנה, בית החולים נסגר באופן זמני ועד 1871 נשלחו ילדים חולים לטיפול בקהילות שונות. ב-21 במאי (2 ביוני), 1871, נחנך בניין חדש על גדת נהר פונטנקה 146 בגשר קאלינקין. בשנת 1918 - שם בית החולים שונה לבית החולים הקליני על שם לואי פסטר ועיקר התמחותו היא רפואת ילדים. לאחר התפרקות ברית המועצות בית החולים הפך לבית חולים עירוני המתוקצב על ידי מינהל העיר סנקט פטרבורג בשם "מחלקה לטיפול בשחפת מספר 12" (Противотуберкулёзный диспансер № 12). Редакция журнала. Елизаветинская клиническая больница для детей в Санкт-Петербурге // Всемирная иллюстрация : журнал. — 1894. — Т. 51, № 1320. — С. 330. מדיה וקבצים בנושא בית החולים יליזבטה בוויקישיתוף בית חולים הקליני לילדים Елена Павловна, Великая княгиня — основательница сестринского дела в России Дом И. Ф. Жербина Петрова Е. Н. Павел Свиньин и его «Русский музеум» Весь Петербург в кармане. Сост.: Алексей Греч. 1851 г. База данных Эрика Амбургера Российский медицинский список на 1853 год Адрес-календаль. Общая роспись всех чиновных особ в государстве (1859—1860). Новый путеводитель по Петербургу и его окрестностям. 1875 г. Елизаветинская клиническая больница для малолетних детей. Клинический корпус (здание бывшей Александро-Мариининской лечебницы для приходящих больных) — Больница им. Л. Пастера
בית החולים ניקולאי (סנקט פטרבורג)

בית חולים ניקולאי (ברוסית: Николаевская больница) הוא אחד מבתי החולים הוותיקים בעיר סנקט פטרבורג. בית החולים ממוקם במחוז פטרודבורץ ומעניק טיפול ליותר מ-200,000 תושבי מחוז פטרודבורץ, סטרלנה ולומונוסוב, כמו גם תושבים ומבקרי העיר סנקט פטרבורג. הוא פועל ברציפות מאז 1802. בבית החולים עובדים יותר מ-900 אנשי רפואה המומחים במתן טיפול רפואי מתקדם. מדיה וקבצים בנושא בית החולים ניקולאי בוויקישיתוף אתר האינטרנט הרשמי של בית החולים ניקולאי בית החולים ניקולאי, ברשת החברתית VK ערך זה הוא קצרמר בנושא האימפריה הרוסית. אתם מוזמנים לתרום לוויקיפדיה ולהרחיב אותו.
גיאורגי גאחאריה

גִּיאוֹרְגִּי גַּאחַארִיָה (בגאורגית: გიორგი გახარია; נולד ב-19 במרץ 1975) הוא פוליטיקאי גאורגי וראש ממשלת גאורגיה בין 8 בספטמבר 2019–18 בפברואר 2021. גאחאריה התחיל את הקריירה הפוליטית שלו במרץ 2013, אז הפך לנציב תלונות הציבור של גאורגיה. ב-2 בנובמבר 2016 מונה לשר הכלכלה של גאורגיה ושנה לאחר מכן מונה לשר הפנים. הוא היה מועמד לתפקיד ראש הממשלה ב־3 בספטמבר 2019, במקומו של ממוקה בחטדזה שהתפטר יום קודם. המינוי של גאחאריה היה שנוי במחלוקת, וגרם לכמה ממפלגות האופוזיציה לעזוב את הדיון על מועמדותו לפני שהסתיים. בשל היות מפלגת החלום הגאורגי המפלגה השלטת בגאורגיה, מינויו אושר על אף ההתנגדות ממפלגות האופוזיציה. מדיה וקבצים בנושא גיאורגי גאחאריה בוויקישיתוף גיאורגי גאחאריה, ברשת החברתית פייסבוק גיאורגי גאחאריה, ברשת החברתית אקס (טוויטר) "Georgia's interior minister nominated for PM post: RIA". Reuters. 3 בספטמבר 2019. נבדק ב-8 ביולי 2019. {{cite news}}: (עזרה) Giorgi Gakharia started to fulfill his duties as the Minister of Internal Affairs, Ministry of Internal Affairs ערך זה הוא קצרמר בנושא פוליטיקאים ובנושא גאורגיה. אתם מוזמנים לתרום לוויקיפדיה ולהרחיב אותו.
לאורה ריזוטו

לאורה דה קרבאליו ריזוטו (בלטבית: Laura di Karvaļu Rizoto, בפורטוגזית: Laura de Carvalho Rizzoto; נולדה ב-18 ביולי 1994) היא זמרת, פזמונאית, פסנתרנית וגיטריסטית לטבית-ברזילאית. ריזוטו ייצגה את לטביה באירוויזיון 2018. ריזוטו נולדה בריו דה ז'ניירו, ברזיל. אביה הוא ברזילאי ממוצא לטבי, ואמה נולדה בלייפאיה וגדלה בריגה. יש לה אח בשם לוקאס. ריזוטו היא נינתו של פושע המלחמה הנאצי הרברטס צוקורס. ריזוטו ומשפחתה עברו לארצות הברית בשנת 2005, והתיישבו באדינה, מינסוטה. את ילדותה בילתה בין ריו דה ז'ניירו לארצות הברית. אחרי התיכון, היא החלה ללמוד במכללת ברקלי למוזיקה בבוסטון. בשנת 2013 עברה ריזוטו ללוס אנג'לס על מנת להשתתף במכון לאמנויות בקליפורניה, היא סיימה את לימודיה עם תואר באומנויות מוזיקליות. לאחר מכן עברה לעיר ניו יורק בה סיימה תואר שני במוזיקה מאוניברסיטת קולומביה בשנת 2017. ריזוטו החלה את קריירת המוזיקה המקצועית שלה בשנת 2009 וחתמה ביוניברסל מיוזיק גרופ בשנה שלאחר מכן. ב-2011 יצא לאור אלבום הבכורה שלה, Made in Rio. בשנת 2012 הופיעה ריזוטו כמופע חימום קודם הופעתה של דמי לובאטו בברזיל. בשנת 2014 הוציאה את אלבומה השני, Reason to Stay. בשנים 2016–2017 עבדה כמאמנת לשפה הפורטוגזית של ג'ניפר לופז לאחר שהתקבלה לעבודה על ידי סוני מיוזיק אנטרטיינמנט. בדצמבר 2017 הוכרזה ריזוטו כאחת מהמתמודדים ב"סופרנובה" 2018, הבחירה הלאומית של לטביה לאירוויזיון 2018, בליסבון, פורטוגל, עם השיר "ילדה מצחיקה" (Funny Girl), בסופו של תהליך, ב-24 בפברואר נבחרה לייצג את המדינה באירווזיון. ריזוטו הופיעה בחצי הגמר השני בתחרות אשר נערך ב-10 במאי, אך לא העפילה לגמר לאחר שסיימה במקום ה-12 מתוך 18 מדינות כשהיא צוברת 106 נקודות. מדיה וקבצים בנושא לאורה ריזוטו בוויקישיתוף אתר האינטרנט הרשמי של לאורה ריזוטו לאורה ריזוטו, ברשת החברתית פייסבוק לאורה ריזוטו, ברשת החברתית אינסטגרם לאורה ריזוטו, סרטונים בערוץ היוטיוב לאורה ריזוטו, במסד הנתונים הקולנועיים IMDb (באנגלית) לאורה ריזוטו, באתר MusicBrainz (באנגלית) לאורה ריזוטו, באתר Discogs (באנגלית) לאורה ריזוטו, באתר Genius Joselina Reis, Laura Rizzotto prepara turnê pela Flórida | AcheiUSA, ‏4 ביולי 2014 (באנגלית) Autors: Kārlis Ķilkuts Savā ziņā gudrākais cilvēks uz zemes, Viņa mācījusi pašu Dženiferu Lopesu! EKSKLUZĪVA intervija brazīļu latvieti Lauru Rizzotto, kas ar prieku un lepnumu pārstāvētu Latviju “Eirovīzijā”, skaties.lv BIO – Laura Rizzotto (באנגלית) Laura Rizzotto - «Supernova 2018» dalībniece, www.lsm.lv (בלטבית) Emily Herbert, Latvia: Supernova 2018 Participants Announced, Eurovoix, ‏6 בדצמבר 2017 (באנגלית) Latvia: Laura Rizotto and Lauris Valters qualify from final heat of Supernova 2018, wiwibloggs, ‏17 בפברואר 2018 (באנגלית) Lisbon 2018, eurovision.tv (באנגלית)
סילבסטר אילונגה

סילבסטר אילונגה אילונקמבה (באנגלית: Sylvestre Ilunga Ilunkamba; נולד ב-1947) הוא פוליטיקאי מקונגו שמכהן בתפקיד ראש ממשלת הרפובליקה הדמוקרטית של קונגו החל ממאי 2019. הוא הקים רשמית את ממשלתו באוגוסט 2019. בשנות השבעים כיהן במספר תפקידים בממשלות קונגו, והיה בעבר פרופסור באוניברסיטת קינשאסה. אילונגה היה גם מזכ"ל חברת הרכבות הלאומית של קונגו. אילונגה הוא בעל מוניטין טוב כעובד ציבור מנוסה וטכנוקרט, וידוע בתור בעל ברית של הנשיא לשעבר ג'וזף קבילה. מדיה וקבצים בנושא סילבסטר אילונגה בוויקישיתוף ערך זה הוא קצרמר בנושא פוליטיקאים ובנושא הרפובליקה הדמוקרטית של קונגו. אתם מוזמנים לתרום לוויקיפדיה ולהרחיב אותו.
די בראון

האם התכוונתם ל... די בראון (1968) – כדורסלן אמריקאי ששיחק בין השנים 1990–2002. די בראון (1984) – כדורסלן אמריקאי ששיחק בין השנים 2006–2015. די בראון (היסטוריון) – סופר, היסטוריון וספרן אמריקאי.
איברהימה קאסורי פופאנה

איברהימה קאסורי פופאנה (נולד ב-1954) הוא פוליטיקאי גינאי שכיהן כראש ממשלת גינאה מ-21 במאי 2018 עד 5 בספטמבר 2021. פופאנה הוא מומחה למדיניות כלכלית, מילא בעבר מספר תפקידים אסטרטגיים בממשל גינאה, בהם שר המדינה להשקעות ושותפויות ציבוריות-פרטיות תחת ממשל אלפא קונדה ושר הכלכלה והפיננסים תחת ממשל לנסנה קונטה. כמו כן, הוא היה מועמד לנשיאות בשנת 2010. איברהימה קאסורי פופאנה נולד בפורכריה (גינאה התחתונה) למשפחה של איכרים מוסלמים. בשנת 2000 עזב את הממשלה והחליט לנסוע לחו"ל. תחילה טס לסנגל ואחר כך לארצות הברית. בשנת 2002 השיג דוקטורט בפיתוח, מימון ובנקאות כשלמד באמריקן יוניברסיטי בוושינגטון והיה יועץ בינלאומי. ב-21 במאי 2018 מונה איברהימה קאסורי פופאנה לראש ממשלת גיאנה בידי הנשיא אלפא קונדה. הוא הודיע על תוכנית שאפתנית להפחתת עוני במדינה שמטרתה לעזור ל-40% מהגינאים ולהצילם מעוני קיצוני עד 2025. ב-2021 במהלך ההפיכה הצבאית בגינאה הודח פופאנה מתפקידו. מדיה וקבצים בנושא איברהימה קאסורי פופאנה בוויקישיתוף
טאליס אובד מוזס

טאליס אובד (עובד) מוזס (נולד ב-24 באוקטובר 1954) הוא פוליטיקאי שכיהן כנשיא ונואטו החל בין 6 ביולי 2017 ל-6 ביולי 2022. מוזס למד בבית הספר היסודי משנת 1964 עד 1967. בהמשך עבד כמורה בבתי ספר שונים. הוא למד במכללה המיסיונרית והתנ"ך בסידני, אוסטרליה בשנים 1980–1981. מוזס עבד גם בתפקיד כומר, לאחר שקיבל הכשרה וחינוך דתי באוסטרליה ובפפואה גינאה החדשה. ב-6 ביולי 2017 הוא נבחר לרשת את הנשיא הקודם שנפטר. הוא נבחר לתפקיד לאחר ארבעה סבבי הצבעה והושבע מיד לאחר מכן. מדיה וקבצים בנושא טאליס אובד מוזס בוויקישיתוף "Tallis Obed Moses named as new Vanuatu president". Radio New Zealand. 6 ביולי 2017. נבדק ב-8 ביולי 2020. {{cite news}}: (עזרה)
ג'ון ג'וזף אנקינג

ג'ון ג'וזף אנקינג (באנגלית: John Joseph Enneking;‏ 4 באוקטובר 1841 – 16 בנובמבר 1916) היה צייר אימפרסיוניסטי אמריקאי שקשור לאסכולת בוסטון. אנקינג נולד במשפחה ממוצא גרמני במינסטר, אוהיו. הוא התחנך במכללת מונט סנט מרי, סינסינטי, שירת במלחמת האזרחים האמריקאית בשנים 1861-1862, למד אמנות בניו יורק ובבוסטון, ויתר על המשך הלימוד כי היו לו בעיות ראייה. אבל חזר ללמוד לצייר לאחר שנכשל בייצור כלי פח. בשנים 1873 - 1876 למד במינכן ובפריז, וחזר לשם בשנים 1878–1879. כמו כן צייר בהולנד. אנקינג הוא צייר חוץ, והנושא החביב עליו היה הדמדומים של סתו בניו אינגלנד. באופן כללי הוא אהב את האור של תחילת האביב, סוף הסתיו הבוקר והערב בחודשי החורף. אניקינג נפטר בבוסטון בשנת 1916. זמן קצר לאחר מותו נערכו תערוכות זיכרון ליצירותיו במועדון האמנות בוסטון ובפורטלנד, מיין. עשור לאחר מכן נערכו שתי תערוכות בגלריית ווס בבוסטון בשנת 1922 ו-1926. משפחתו שמרה את עיקר עבודתו באחסון במחסן ישן בבוסטון. לאחר מות אשתו מרי קתרין אליוט אנקינג (2 בנובמבר 1844 - 23 באוקטובר 1923), נשכחו הציורים. הציורים התגלו בשלהי שנות החמישים בשעה שהמחסן התמוטט. גלריית Vose בבוסטון שוב הייתה מעורבת בשימור עבודתו ובשנת 1972 פרסמה את הביוגרפיה של אנקינג. פארק הינקינג בהייד פארק, מסצ'וסטס קרוי על שם אנקינג. מדיה וקבצים בנושא ג'ון ג'וזף אנקינג בוויקישיתוף ג'ון ג'וזף אנקינג, באתר "Find a Grave" (באנגלית) Chisholm, Hugh, ed. (1911). "Enneking, John Joseph". Encyclopædia Britannica. 9 (11th ed.). Cambridge University Press. p. 647. A Legacy of Beauty: Paintings in the Boston School Tradition; essay by Christopher Volpe, web.archive.org, ‏2010-11-07 American Art Directory, R.R. Bowker., 1918. (באנגלית) Paintings by John J. Enneking, libmma.contentdm.oclc.org (באנגלית)
בית החולים האנגלו-רוסי

בית החולים האנגלו-רוסי (באנגלית: Anglo-Russian Hospital; ברוסית: Англо-русский военный госпиталь) היה בית חולים בפטרוגרד, שהוקם בתקופת מלחמת העולם הראשונה ונקרא 'מתנת האימפריה (הבריטית) לבעלת בריתנו הרוסית' ונוסד בשנת 1915. בשל פרוץ המהפכה נסגר בשנת 1918. ליידי מוריאל פאגט וליידי סיביל גריי סייעו בגיוס הכספים לשמירה על בית החולים, הממוקם במה שנמצא כיום ארמון בלוסלסקי-בלוז'רסקי והקימו כמה בתי חולים שדה לאורך החזית המזרחית. הנוירוכירורג החלוצי ג'פרי ג'פרסון שירת כאן כ-18 חודשים בשנים 1916–1918. בבית החולים ביקרו הצארינה אלכסנדרה ובנותיה ודווח שהנסיך פליקס יוסופוב נאלץ לעבור בבית החולים הליך הוצאת עצם דג מגרונו כמה שעות לאחר רצח רספוטין. בית החולים נסגר זמן לא רב לאחר מהפכת אוקטובר והצוות האנגלי בראשות דוקטור פלמינג פונה לאנגליה. Harmer, Michael, The Forgotten Hospital, Springwood Books, 1982 [https://www.elibrary.ru/item.asp?id=16715885 АНГЛО-РУССКИЙ ГОСПИТАЛЬ В ПЕТРОГРАДЕ The Anglo-Russian Hospital in Petrograd Harmer, Michael, The Forgotten Hospital, Springwood Books, 1982, p.117